## Pravilnik o načinu i mjerilima za povezivanje u Sustav muzeja Republike Hrvatske

### NN 120/2002 (15.10.2002.), Pravilnik o načinu i mjerilima za povezivanje u Sustav muzeja Republike Hrvatske

# MINISTARSTVO KULTURE

1943

Na teme­lju
članka 6. stavka 2. i članka 21. stavka 5. Zakona o muzejima (»Narodne novine«,
br. 142/98.), a na prijedlog Hr­vat­skog muzejskog vijeća, ministar kulture
donosi

## PRAVILNIK

### O NAČINU I MJERILIMA ZA POVEZIVANJE U SUSTAV MUZEJA REPUBLIKE HRVATSKE

I.
OPĆE ODREDBE

Članak 1.

Ovim Pravilnikom utvrđuju se način i mjerila za
poveziva­nje muzeja i galerija, te muzeja, galerija i zbirki unutar ustanova i
drugih pravnih osoba u Sustav muzeja Republike Hrvatske, te određuje matične
muzeje, ­njihove zadaće i način djelova­nja.

Članak 2.

Muzeji i galerije, te muzeji, galerije i zbirke
unutar ustanova i drugih pravnih osoba, obvezno se povezuju u Sustav muzeja
Republike Hrvatske (u da­lj­njem tekstu: Sustav muzeja), radi primjene
jedinstvenog stručnog pristupa u obav­lja­nju muzejske djelatnosti.

Sustav
muzeja teme­lji se na klasifikaciji muzeja prema tipu i vrsti sukladno
Pravilniku o stručnim i tehničkim standardima za određiva­nje vrste muzeja, te
muzeja, galerija i zbirka unutar ustanova i drugih pravnih osoba, za ­njihov
rad, kao i za smještaj i čuva­nje muzejske građe i muzejske dokumentacije.

Članak
3.

Sustav
muzeja sastoji se od muzeja i galerija, te muzeja, galerija i zbirki unutar
ustanova i drugih pravnih osoba (u da­lj­njem tekstu: muzeji), koji su upisani
u Očevidnik muzeja i galerija, te muzeja, galerija i zbirka unutar ustanova i
drugih pravnih osoba pri Ministarstvu kulture i Stručni re­gistar Muzejskoga
dokumentacijskog centra (u da­lj­njem tekstu: MDC).

Članak
4.

Unutar
Sustava muzeja obav­lja se matična djelatnost kao organizirani oblik stručnog
djelova­nja, čiji je osnovni ci­lj pobo­lj­ša­nje kvalitete djelova­nja muzeja,
uspostav­lja­njem jedinstvenih standarda i normi za obav­lja­nje muzejske
djelatnosti.

Članak
5.

Matična
djelatnost obuhvaća osobito poslove:

–
stručni nadzor nad radom muzeja,

– stručnu
pomoć,

–
unapređe­nje stručnog rada u muzejima,

–
usklađiva­nje rada unutar Sustava muzeja.

Članak
6.

Stručni
nadzor podrazumijeva nadzor nad provođe­njem ­st­ruč­­­nog rada u muzejima, i
to napose nad skup­lja­njem i istraži­va­­njem, dokumentacijom, čuva­njem i
zaštitom, obradom, te izlaga­njem muzejske građe.

Članak 7.

Stručni
nadzor nad muzejima, kao i nad zaštitom muzejske građe i dokumentacije, obav­ljaju
matični muzeji, a stručni nadzor nad radom matičnih muzeja i zaštitom ­njihove
muzejske građe i muzejske dokumentacije, obav­lja Ministarstvo kulture.

Stručni
nadzor se redovito obav­lja najma­nje jednom godiš­nje, a može se provesti i na
zahtjev Ministarstva kulture, Hrvat­skog muzejskog vijeća i osnivača muzeja. O
stručnom nadzoru se sastav­lja pismeno izvješće koje se sastoji od nalaza i miš­lje­nja
s prijedlogom mjera za otkla­nja­nje eventualno uočenih nedostataka. Izvješće o
stručnom nadzoru dostav­lja se muzeju u kojem je nadzor izvršen, Ministarstvu
kulture, Hrvatskom muzejskom vijeću, tijelu državne uprave koje obav­lja nadzor
nad zakonitošću rada muzeja, osnivaču, a po potrebi i drugom nadležnom tijelu.

Članak
8.

Stručna
pomoć sastoji se od konzultacija, naputaka i surad­nje u vezi sa skup­lja­njem,
istraživa­njem, dokumentacijom, čuva­njem, zaštitom i izlaga­njem građe, kao i
dava­nja miš­lje­nja na godiš­nje planove rada i izvješća rada.

Stručna
pomoć se provodi na zahtjev muzeja, osnivača muzeja ili zbirke, te zbog potreba
provođe­nja zajedničkih programa na re­gionalnoj, državnoj, međunarodnoj ili
drugoj razini.

Članak
9.

Unapređe­nje
stručnog rada u muzejima obuhvaća trajno stručno i znanstveno usavršava­nje
osob­lja, određiva­nje politike skup­lja­nja muzejske građe, obrade i
dokumentacije (programi obrade građe - softver), prezentacije, te uvjeta i
provođe­nja zaštite građe.

Članak
10.

Usklađiva­nje
rada unutar Sustava muzeja obuhvaća koor­di­ni­ra­nje stručnog muzeološkog i
znanstvenog rada pri ustroju (go­diš­­njih) zajedničkih programa, pri
zajedničkim izložbenim pro­jektima (trajnim i povremenim), zajedničkim
znanstveno-istra­ži­vačkim projektima te ustrojava­nju zajedničkih programa
zaštite.

Usklađiva­nje
rada provodi se izradom godiš­nje­g plana rada, troškovnika i podnoše­njem
izvješća.

II.
MATIČNI MUZEJI

Članak
11.

Matična
djelatnost obav­lja se na dvije razine, a provode je ma­tični muzeji.

Provedba
matične djelatnosti na prvoj razini određuje se za područje cijele države, a uk­ljučuje
poveziva­nje svih muzeja i zbirki u Republici Hrvatskoj.

Provedba
matične djelatnosti na drugoj razini određuje se za određeno područje, a radi
vertikalnog poveziva­nja muzeja unutar Sustava muzeja.

Matični
muzeji prve razine

Članak 12.

Kriteriji za određiva­nje matičnih muzeja, koji
provode ma­tič­nu djelatnost prve razine su:

– sveobuhvatnost muzejske građe i dokumentacije na državnoj
razini i najviša kate­gorija muzejske građe i muzejske dokumentacije;

– broj i sveobuhvatnost stručnog muzejskog osob­lja;

– odgovarajuća informatička i tehnička oprem­ljenost;

– odgovarajuća razina zaštite muzejske građe i
muzejske dokumentacije;

– odgovarajuća razina prezentacije muzejske građe i
muzejske dokumentacije, s obzirom na izložbenu i izdavačku djelatnost;

– razvijena edukativna djelatnost;

– razvijeni odnosi s javnošću.

Članak 13.

Matični muzeji, koji obav­ljaju matičnu djelatnost
prve razine ustrojeni su po odjelima prema povijesnim, re­gionalnim ili
znanstvenim kriterijima, a muzejska građa i muzejska dokumentacija je ustrojena
po muzejskim zbirkama.

Matični muzeji, koji obav­ljaju matičnu djelatnost
prve razine imaju obvezu ustrojava­nja restauratorsko-konzervatorskog odjela.

Mjerila (standardi) za ustroj odjela određena su
Pravilnikom o stručnim i tehničkim standardima za određiva­nje vrste muzeja, te
muzeja, galerija i zbirka unutar ustanova i drugih pravnih osoba, za ­njihov
rad, kao i za smještaj i čuva­nje muzejske građe i muzejske dokumentacije.

Članak 14.

Nosite­lji provedbe matične djelatnosti prve razine
za muzeje i muzeje na otvorenom su specijalizirani matični muzeji:

1. Za
umjetničke muzeje i muzeje primije­njenih umjetnosti - Muzej za umjetnost i
obrt, Zagreb

2. Za
arheološke muzeje - Arheološki muzej u Zagrebu

3. Za
povijesne muzeje - Hrvatski povijesni muzej, Zagreb

4. Za
etnografske muzeje - Etnografski muzej, Zagreb

5. Za
prirodoslovne muzeje - Hrvatski prirodoslovni muzej, Zagreb

6. Za
tehničke muzeje (muzeje znanosti i tehnologije) - Tehnički muzej, Zagreb

Matični
muzeji druge razine

Članak 15.

Matični muzeji, koji obav­ljaju matičnu djelatnost
druge razine određeni su i djeluju prema teritorijalnom (re­gionalnom),
povijesnom, te stručnom odnosno znanstvenom kriteriju.

Opći muzeji napose se povezuju prema teritorijalnom
(re­gionalnom) kriteriju.

Članak 16.

Kriteriji za matične muzeje, koji obav­ljaju matičnu
djelatnost druge razine ili odjele tj. zbirke općih muzeja su:

– sveobuhvatnost na određenom području i visoka kate­gorija
muzejske građe i muzejske dokumentacije;

– broj i osposob­ljenost stručnog muzejskog osob­lja;

– odgovarajuća informatička i tehnička oprem­ljenost;

– odgovarajuća razina zaštite muzejske građe i
muzejske dokumentacije,

– odgovarajuća razina prezentacije muzejske građe i
muzejske dokumentacije, s obzirom na izložbenu i izdavačku djelatnost;

– razvijena edukativna djelatnost;

– razvijeni odnosi s javnošću.

Članak 17.

Nosite­lji provedbe matične djelatosti druge razine
za muzeje i muzeje na otvorenom su specijalizirani matični muzeji ili odjeli
tj. zbirke općih muzeja:

1. Za umjetničke muzeje i muzeje primije­njenih
umjetnosti – Javna ustanova »Zbirka umjetnina Ante i Wiltrude Topić Mimara« -
Muzej Mimara, Zagreb; Moderna galerija, Zagreb; Muzej suvremene umjetnosti,
Zagreb.

2. Za arheološke muzeje - Arheološki muzej Istre,
Pula; Muzej hrvatskih arheoloških spomenika - Split; Arheološki muzej - Split;
Arheološki muzej Zadar; Muzej Slavonije, Osijek.

3. Za povijesne muzeje - Muzej Slavonije, Osijek;
Muzej grada Zagreba; Pomorski i povijesni muzej Hrvatskog primorja Rijeka;
Muzej grada Splita.

4. Za etnografske muzeje - Etnografski muzej Istre,
Pazin; Etnografski muzej Split; Dubrovački muzeji, Etnografski muzej; Muzeji
Hrvatskog zagorja - Muzej »Staro selo« Kumrovec.

5. Za prirodoslovne muzeje - Prirodoslovni muzej -
Rijeka.

6. Za tehničke muzeje - Muzej Slavonije, Osijek
(tehnički odjel); Muzej prehrane »Podravka«, Koprivnica.

U prijeporima o nadležnosti između nosite­lja
provedbe matične djelatnosti iz stavka 1. ovoga članka, odluku donosi
Ministarstvo kulture uz prethodno miš­lje­nje Hrvatskog muzejskog vijeća.

Članak
18.

Matični
muzeji iz članka 14. i 17. provode matičnu djelatnost sukladno članku 6., 7.,
8., 9. i 10. Pravilnika i sukladno od­red­bama Zakona o muzejima.

Usklađiva­nje
rada unutar Sustava muzeja

Članak 19.

Usklađiva­nje rada unutar Sustava muzeja planira se,
koordinira i obav­lja putem sljedećih vijeća:

1. Vijeća Sustava muzeja

2. Vijeća za matičnu djelatnost

Rad Vijeća Sustava muzeja i Vijeća za matičnu
djelatnost koordinira MDC.

Članak 20.

Vijeće Sustava muzeja čine ravnate­lji matičnih
muzeja, koji provode matičnu djelatnost na prvoj razini iz članka 14. ovoga
Pravilnika.

Zadaća Vijeća Sustava muzeja je usklađiva­nje rada
unutar Sustava muzeja, te naročito promica­nje ravnomjerne rasprostra­njenosti
muzeja, ustrojava­nje razvojnih programa, promica­nje mjera zaštite muzejske
građe i muzejske dokumentacije, te ustroj središ­njih (re­gionalnih) čuvaonica.

Članak 21.

Vijeća za matičnu djelatnost čine čelnici matičnih
muzeja ili odijela tj. zbirki općih muzeja, koji provode matičnu djelatnost na
drugoj razini iz članka 17. ovoga Pravilnika.

Ustrojava se šest Vijeća za matičnu djelatnost. Na
čelu svakog Vijeća za matičnu djelatnost je ravnate­lj matičnog muzeja, koji
obav­lja matičnu djelatnost na prvoj razini.

Zadaće Vijeća za matičnu djelatnost su poslovi
navedeni u člancima 8. i 9. ovoga Pravilnika. Ona donose uputstva za provođe­nje
matične djelatnosti kojima definiraju osobito sastav stručnih tijela i
komisija, kriterije za ustanov­ljava­nje sta­nja muzeja, načine pruža­nja
stručne pomoći, pristupe zaštiti građe, koordinaciju rada muzeja i zbirki iste
vrste.

III.
PRIJELAZNE I ZAVRŠNE ODREDBE

Članak
22.

Matični
muzeji iz članka 14. i 17. ovoga Pravilnika dužni su uskladiti svoje statute i
opće akte i svoj rad s odredbama ovoga Pravilnika u roku od godinu dana od dana
­nje­gova stupa­nja na snagu.

Matični
muzeji iz članka 14. ovoga Pravilnika obvezni su ustrojiti
restauratosko-konzervatorski odjel u roku do pet godina od dana stupa­nja na
snagu ovoga Pravilnika.

Matični
muzeji dužni su dostaviti Ministarstvu kulture troškovnike radi osigura­nja
sredstva iz državnog proračuna za obav­lja­nje matične djelatnosti.

Vijeće
Sustava muzeja i Vijeća za matičnu djelatnost ustrojit će se u roku od šezdeset
dana od dana stupa­nja na snagu ovoga Pravilnika.

Članak
23.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
612-05/02-01-193
Urbroj: 532-03-3/4-02-1
Zagreb, 20. rujna 2002.

Ministar kulture
**dr. sc. Antun Vujić,** v. r.

Pravilnik, NN 120/2002-1943